**Metodika určovania**

**investičných priorít MS SR**

**máj 2025**

**OBSAH**

[*Úvod ...............................................................................................................................................2*](#_Toc127276479)

[*1. Pojmy..........................................................................................................................................2*](#_Toc127276480)

[*2. Metodika určovania investičných priorít MS SR....................................................................2*](#_Toc127276481)

[*2.1 Kritériá určovania priorít 3*](#_Toc127276482)

[2.1.1 Obligatórnosť (úroveň kritéria: vysoká – koeficient 5) 4](#_Toc127276483)

[2.1.2 Naliehavosť investičného projektu (úroveň kritéria: vysoká – koeficient 5) 5](#_Toc127276484)

[2.1.3 Zvyšovanie energetickej efektivity budov (úroveň kritéria: vysoká – koeficient 5) 6](#_Toc127276485)

[2.1.4 Splnenie cieľového časového míľnika CID (úroveň kritéria: vysoká – koeficient 5) 6](#_Toc127276486)

[2.1.5 Reforma súdnej mapy (úroveň kritéria: stredná – koeficient 3) 6](#_Toc127276487)

[2.1.6 Vplyv na rezortné ciele – ukazovateľ plnenia cieľa investičného projektu KPI (úroveň  
 kritéria: veľmi vysoká – koeficient 7) 7](#_Toc127276488)

[*2.1.6.1 KPI pre oblasť výstavby, obstarania a rekonštrukcie budov 7*](#_Toc127276489)

[*2.1.6.2 KPI pre oblasť IT 8*](#_Toc127276490)

[*2.1.6.3 KPI pre oblasť motorové vozidlá (civil a ZVJS) 9*](#_Toc127276491)

[*2.1.6.4 KPI pre oblasť strojov, prístrojov a zariadení (civil a ZVJS) 9*](#_Toc127276492)

[2.1.7 Účel budovy (úroveň kritéria: vysoká – koeficient 5) 10](#_Toc127276493)

[*3. Určenie investičných priorít .................................................................................................10*](#_Toc127276494)

# Úvod

Metodika určovania investičných priorít bola vypracovaná v súvislosti s Uznesením vlády SR č. 606/2024, úlohou C.5 „v spolupráci s Ministerstvom financií SR **aktualizovať a zverejniť priorizované investičné plány projektov investičného charakteru a koncesií najmenej do roku 2030**, v súlade s Metodikou prípravy a hodnotenia investičných projektov schválenou uznesením vlády SR č. 181/2022, so zohľadnením možností a zdrojov financovania“   
s termínom do 31. mája 2025.

Tento dokument popisuje spôsob hodnotenia priorít v rezorte MS SR. Proces tvorby a aktualizácie metodiky priorizácie by mal byť kontinuálny, keďže sa môžu vyskytnúť zmeny priorít a smerovania, spresňovanie vstupných údajov alebo zmeny v dostupnosti zdrojov.

Na základe tohto materiálu sú hodnotené jednotlivé investície Ministerstva spravodlivosti SR (ďalej len „MS SR“), ktoré vo väzbe na rozpočet kapitoly MS SR pokrývajú civilnú časť kapitoly - MS SR úrad, súdy a ostatné organizácie v súdnictve a organizácie Zboru väzenskej a justičnej stráže (ďalej len „ZVJS“), financované zo štátneho rozpočtu (ďalej len „ŠR“) aj iných zdrojov financovania.

Cieľom je zostaviť aktualizovaný priorizovaný investičný plán MS SR do roku 2030, ktorý je zároveň v súlade s vládou SR schválenými dokumentami, a to najmä s:

* Programovým vyhlásením vlády SR 2023 – 2027,
* Koncepciou stabilizácie a modernizácie súdnictva,
* Reformou súdnej mapy,
* Plánom obnovy a odolnosti Slovenskej republiky (ďalej len „POO“),
* Revidovanou Koncepciou väzenstva Slovenskej republiky na roky 2022 až 2030.

# Pojmy

**Investíciou** sa rozumie obstaranie, zhodnotenie a rekonštrukcia hmotného alebo nehmotného majetku, aj ak je vylúčený z odpisovania, vrátane nájmu veci s právom kúpy prenajatej veci, opcia na kúpu alebo dodanie, operatívny lízing, nadobudnutie alebo zvýšenie majetkovej účasti MS SR v právnickej osobe. Investíciou sa rozumie aj predmet rámcovej dohody, podľa ktorej aspoň polovica dohodnutých výdavkov sa má použiť na obstaranie majetku.

**Investičný projekt** na účely tohto dokumentu je investícia alebo koncesia**.** Viaceré investičné akcie, verejné obstarávania alebo rozhodnutia vytvárajúce záväzok sú podľa tejto metodiky jedným investičným projektom, ak predstavujú jeden funkčný celok. Za jeden investičný projekt sa považujú aj viaceré projekty, ak je ich charakter z hľadiska obsahu totožný a ich realizácia plánovaná v úzkom časovom rozmedzí.

# Metodika určovania investičných priorít MS SR

Cieľom stanovenia kritérií priorizácie investičných projektov MS SR je zvýšiť kvalitu overovania hospodárnosti a účelnosti rezortných investícií a zvýšiť transparentnosť riadenia investícií rezortu spravodlivosti.

Rozhodnutie o financovaní investícií v rezorte by sa malo riadiť priorizáciou opísanou v tomto dokumente, keďže výber projektov podľa priorít prináša najvyššiu hodnotu za peniaze.

Metodika priorizácie v súlade so strategickými cieľmi rezortu je vypracovaná pre jednotlivé segmenty zahŕňajúce budovy, informačné technológie (ďalej len „IT“), motorové vozidlá   
a stroje, prístroje a zariadenia. Hodnotiace postupy a kritériá slúžia na určenie pozície   
v investičnom pláne pre daný investičný projekt. Zároveň musia spĺňať podmienku objektívnosti vychádzajúcej z rôznych dokumentov SR a EÚ, zo schválených materiálov vlády SR, z prijatých stratégií a nadväzujúcich akčných plánov a pod. Kritériami sú obligatórnosť, naliehavosť, zvyšovanie energetickej efektivity budov štátu, splnenie cieľového časového míľnika (CID v prípade POO projektov), reforma súdnej mapy, vplyv na rezortné ciele (KPI) a účel investície .

MS SR priradí body pre každý investičný projekt (0 až 6 pridelených bodov v každom z uvedených kritérií). Následne sa body v každej kategórii prenásobia fixne stanoveným koeficientom určujúcim váhu kritéria. Takýmto spôsobom získame súhrn bodov v každej z kategórií, ktoré po sčítaní vytvoria celkový súčet bodov. Na základe celkového súčtu bodov pre každý investičný projekt sa projekty zoradia podľa ich dôležitosti (od najvyššieho súčtu bodov po najnižší), čo určí priority investícií rezortu spravodlivosti. Vzhľadom na obmedzenosť finančných zdrojov môže nastať špecifická situácia, keď investičný projekt vyjde ako vysoko prioritný, ale zároveň finančne náročný (napr. niekoľkonásobok objemu ostatných investičných projektov), v dôsledku čoho by sa obmedzila realizácia ostatných investičných aktivít. V takom prípade bude takýto investičný projekt preradený v rámci zoznamu nižšie.

## Kritériá určovania priorít

Metodika určovania priorít investičných projektov je rozdelená na základe rezortom zadefinovaných kritérií nasledovne:

* OBLIGATÓRNOSŤ
* NALIEHAVOSŤ INVESTIČNÉHO PROJEKTU
* ZVYŠOVANIE ENERGETICKEJ EFEKTIVITY BUDOV ŠTÁTU
* SPLNENIE CIEĽOVÉHO ČASOVÉHO MIĽNÍKA (CID)
* REFORMA SÚDNEJ MAPY
* VPLYV NA REZORTNÉ CIELE
* ÚČEL INVESTÍCIE (LEN BUDOVY)

Priorizuje sa osobitne každý segment (budovy, IT, motorové vozidlá a stroje, prístroje   
a zariadenia). V rámci segmentu budov sa priorizujú oddelene projekty rekonštrukcií a obstarania/výstavby. Zazmluvnené investičné projekty nie sú predmetom priorizácie, nakoľko tieto majú automaticky prednosť pred novými investičnými zámermi.

TAB. 1: Šablóna metodiky určovania priorít investičných projektov

|  |  |  |  |
| --- | --- | --- | --- |
| **Kritérium** | **Úroveň kritéria** | **Koeficient** | **Body** |
| **1. OBLIGATÓRNOSŤ** | **Vysoká** | **5** |  |
| ***a) Investičný projekt vyplývajúci zo zákona alebo schválenej úlohy uznesenia vlády SR, právneho predpisu EU*** |
| *- investičný projekt vyplýva z právneho predpisu* | **6** |
| *- investičný projekt vyplýva priamo z úlohy uznesenia vlády SR* | **5** |
| ***b) Investičný projekt v súlade s PVV*** | **5** |
| ***c) Súlad so stratégiami a/alebo strategickými dokumentami*** |  |
| *- súlad so stratégiami, koncepciami EÚ* | **4** |
| *- investičný projekt plní ciele strategických dokumentov SR* | **4** |
| ***d) Investičný projekt je v súlade so schválenými programami MS SR*** | **2** |
| **2. NALIEHAVOSŤ INVESTIČNÉHO PROJEKTU** | **Vysoká** | **5** |  |
| ***a) Typ projektu*** |
| *- investičný projekt financovaný z POO, ktorého plnenie je záväzné pre celú SR* | **6** |
| *- investičný projekt je podmienkou pre iný kľúčový projekt/y s vysokou prioritou* | **3** |
| *- investičný projekt má pridelené prostriedky zo ŠR alebo z iných zdrojov* | **3** |
| *- ostatné investičné projekty* | **2** |
| ***b) Aktuálny stav projektu*** |  |
| *- odstránenie havarijných stavov a súlad s BOZP* | **6** |
| *- investičný projekt s nižšou naliehavosťou na rekonštrukciu budov (odkladaním by mohol vzniknúť havarijný stav) resp. na obstaranie* | **3** |
| **3. ZVYŠOVANIE ENERGETICKEJ EFEKTIVITY BUDOV ŠTÁTU** | **Vysoká** | **5** |  |
| *- úspora výdavkov na energie: = > 30%* | **6** |
| **4. SPLNENIE CIEĽOVÉHO ČASOVÉHO MIĽNÍKA (CID)** | **Vysoká** | **5** |  |
| *- splnenie cieľového CID míľnika (revízia POO - žiadosť o posun CID)* | **6** |
| **5. REFORMA SÚDNEJ MAPY** | **Stredná** | **3** | **6** |
| [**6. VPLYV NA REZORTNÉ CIELE - KPI**](file:///C:\Users\manuela.balazikova\AppData\Local\Microsoft\Windows\INetCache\Content.MSO\8903E4C1.xlsx#'Budovy KPIs'!A1) | **Veľmi vysoká** | **7** |  |
| *Prínos investičného projektu k plneniu KPI vysokej dôležitosti* | **6** |
| *Prínos investičného projektu k plneniu KPI strednej dôležitosti* | **4** |
| *Prínos investičného projektu k plneniu KPI nízkej dôležitosti (Priorita 1)* | **2** |
| *Prínos investičného projektu k plneniu KPI nízkej dôležitosti (Priorita 2)* | **1** |
| **7. ÚČEL INVESTÍCIE \* LEN BUDOVY** | **Vysoká** | **5** |  |
| *- administratívna časť súvisiaca s výkonom súdnictva resp. väzenstva* | **6** |
| *- ostatná administratívna plocha (archívy, sklady a ostatné)* | **3** |
| **8. CIEĽOVÉ TECHNICKÉ PARAMETRE MODELOVEJ BUDOVY SÚDU - KPI 2 určuje priorizáciu 2. úrovne** | | | |

### **Obligatórnosť (úroveň kritéria: vysoká – koeficient 5)**

Investičný projekt môže na základe obligatórnosti získať body v jednotlivých podkategóriách.

V prípade, že pôjde o kombináciu dvoch a viacerých súladov vymenovaných vyššie (napr. investičný projekt je v súlade s právnym predpisom, zároveň vychádza z PVV SR a je v súlade so stratégiami EU), body sa za každý súlad sčítavajú.

* **Investičný projekt vyplývajúci zo zákona, právneho predpisu EU alebo schválenej úlohy uznesenia vlády SR**

Kritériom je zakotvenie v legislatíve, ktorej realizácia priamo vyplýva z niektorého   
z právnych predpisov. Verifikuje sa, či dôležitosť investičných projektov vyplýva z právne záväzných aktov EÚ (napr. nariadení, ktoré sú záväzné hneď po nadobudnutí účinnosti alebo smerníc, ktoré zaväzujú členské štáty ku konkrétnym povinnostiam   
v určenej lehote). Ďalším kritériom je, ak realizáciu investičného projektu priamo ukladá schválená úloha uznesenia vlády SR. Ak investičný projekt vyplýva z právneho predpisu, bude mu pridelených 6 bodov. Ak investičný projekt vyplýva priamo z úlohy uznesenia vlády SR, získa 5 bodov.

* **Investičný projekt vyplývajúci z programového vyhlásenia vlády SR**

Ďalším kritériom určovania priorít rozpočtu MS SR je zmienka o investícii / kapitálovom výdavku v aktuálne platnom programovom vyhlásení vlády. Ide o  kritérium s vysokou bodovou hodnotou, prostredníctvom ktorého MS SR plní ciele vlády SR. Investičný projekt získa 5 bodov, ak sa jeho realizáciou splní konkrétna úloha vyplývajúca z vládneho programu.

* **Súlad so stratégiami a/alebo strategickými dokumentami**

Súčasťou hodnotenia je posúdenie súladu investície so zadefinovanými strategickými prioritami a  súladu so strategickými dokumentami na národnej a medzirezortnej úrovni (akčné plány, stratégie, koncepcie, odporúčania a pod.).

Investičný projekt môže získať 4 body, a to buď za súlad so stratégiami, koncepciami, odporúčaniami EÚ, alebo za plnenie cieľov strategických dokumentov SR.

* **Projekt je v súlade so schválenými programami MS SR**

Jednotlivé investičné projekty/výdavky sa posudzujú z pohľadu úloh v pôsobnosti MS SR, ktoré vychádzajú z jeho štatútu. Ide o primárne úlohy v gescii ministerstva. Ak investičný projekt priamo plní takúto úlohu budú mu pridelené 2 body.

### **Naliehavosť investičného projektu (úroveň kritéria: vysoká – koeficient 5)**

Naliehavosťou investičného projektu sa rozumie nevyhnutnosť jeho realizácie v snahe predísť spoločenským, ekonomickým a iným škodám. Má dve podkategórie s vlastnými hodnotiacimi kritériami. Body získava projekt za jedno z kritérií v každej podkategórii.

* **Typ projektu:**

Investičný projekt financovaný z POO, ktorého plnenie je záväzné pre celú SR

Nenaplnenie CID míľnika danej investície ktorýmkoľvek iným rezortom môže ohroziť vyplatenie POO prostriedkov alokovaných pre SR. Naliehavosť takéhoto projektu je veľmi vysoká a projekt dostáva 6 bodov.

Investičný projekt je podmienkou pre iný kľúčový projekt/y s vysokou prioritou

Ak je realizácia investície nevyhnutne prepojená s iným projektom a jej neuskutočnenie by znamenalo pozastavenie kľúčového investičného projektu, pridelia sa jej 3 body.

Projekt má pridelené prostriedky zo ŠR alebo z iných zdrojov

V prípade, že pre investičný projekt sú v rozpočte rezortu schválené a pridelené finančné prostriedky, získa 3 body.

Ostatné investičné projekty

Hodnotenie 2 body dostanú ostatné, menej naliehavé investičné projekty.

* **Aktuálny stav projektu**

Odstránenie havarijných stavov a súlad s BOZP

Investícia, ktorou sa eliminuje ohrozenie zdravia a životov všetkých zložiek spadajúcich pod MS SR, škoda na majetku zariadení a iných organizácií v pôsobnosti MS SR alebo odstráni havarijný stav, dostane pridelených 6 bodov.

Investičný projekt s nižšou naliehavosťou na rekonštrukciu budov (odkladaním by mohol vzniknúť havarijný stav)

Ak ide o investičný projekt s nižšou naliehavosťou, ale investícia slúži na rekonštrukciu budov, ktorej odkladom by mohol vzniknúť havarijný stav zvyšujúci náklady pôvodného investičného projektu alebo investícia slúži na dobudovanie kapacít, budú jej pridelené 3 body.

### **Zvyšovanie energetickej efektivity budov (úroveň kritéria: vysoká – koeficient 5)**

Úspora výdavkov na energie: = > 30%

Kritérium aplikované v segmente budov. Pri obnove a modernizácii budov je prioritou zelená transformácia a naplnenie moderných ekologických štandardov. Plánovanie a stanovenie výdavkov na jednotlivé aktivity berie ohľad na dosiahnutie najvyššej možnej energetickej úspory. Cieľom rekonštrukcií je dosiahnutie úspory primárnej energie v úhrne na úrovni aspoň 30%. Ide o vysoko hodnotené kritérium s počtom bodov 6, ktoré získajú projekty spĺňajúce daný cieľ.

### **Splnenie cieľového časového míľnika CID (úroveň kritéria: vysoká – koeficient 5)**

Splnenie cieľového CID míľnika (revízia POO - žiadosť o posun CID)

Cieľom tohto kritéria je zabezpečiť, aby investičný projekt naplnil míľniky a ciele v zmysle Operačnej dohody uzatvorenej medzi Európskou komisiou a Slovenskom. Posudzujú sa vstupné informácie o  pripravenosti projektu pred začatím implementácie. Projekt, ktorý dokáže naplniť cieľový CID míľnik získa 6 bodov. Body nezíska projekt, pre ktorý sú v čase prípravy pochybnosti, resp. zreteľné informácie vedúce k nesplneniu časového míľnika.

### **Reforma súdnej mapy (úroveň kritéria: stredná – koeficient 3)**

Špecializácia sudcov

Investičný projekt týkajúci sa súdu, ktorý spĺňa podmienku špecializácie (štyri hlavné skupiny s rovnomerne zaťaženými troma sudcami - trest, civil, obchod a rodina s osobitnou časťou správnej agendy v samostatnom správnom súdnictve), bude ohodnotený počtom   
6 bodov.

### **Vplyv na rezortné ciele – ukazovateľ plnenia cieľa investičného projektu KPI (úroveň kritéria: veľmi vysoká – koeficient 7)**

Investičným projektom sú pridelené body podľa vplyvu na investičné ciele a komplexnosť investície. Prínos investičného projektu k plneniu KPI je hodnotený na základe dôležitosti ukazovateľa (vysoká – 6 bodov, stredná – 4 body, nízka - 2 body a veľmi nízka - 1 bod).

Ciele KPI sú definované zvlášť pre civilnú časť MS SR a pre ZVJS. Merateľné ukazovatele KPI sa rozlišujú podľa segmentu investície na štyri oblasti – budovy, IT, motorové vozidlá a stroje, prístroje a zariadenia.

Ak viacero investičných projektov v jednotlivých segmentoch pre civilnú časť rezortu získa rovnaký počet bodov pri priorizácii podľa KPI prvej úrovne (KPI 1), ich priorizácia sa v ďalšej fáze odvíja od KPI druhej úrovne (KPI 2). KPI druhej úrovne budú slúžiť aj na hodnotenie úspešnosti projektu z pohľadu dosiahnutia cieľov (Ex post analýza investičného projektu).

#### **KPI pre oblasť výstavby, obstarania a rekonštrukcie budov**

**Civilná časť**

Pri priorizácii cieľových ukazovateľov investičného projektu pre oblasť výstavby, obstarania a rekonštrukcie budov sa jednotlivé body prideľujú podľa dôležitosti, resp. váhy cieľa, ktorým sú investície na zabezpečenie implementácie reformy súdnej mapy (ďalej iba „SM“). Váha ukazovateľov KPI je nastavená v súlade s prioritami stanovenými vedením rezortu v súvislosti s reformou SM.

* Mestské súdy, správne súdy - majú najvyššiu prioritu, pretože ide o súdy, ktorých vznik je priamo ukotvený v reforme SM, počet bodov 6
* Sídelné súdy v zväčšených obvodoch – majú strednú prioritu, počet bodov 4
* Sídelné súdy v nezväčšených obvodoch – ďalej sa rozlišujú na: Súdy so zmenou kauzálnej príslušnosti – majú nízku prioritu, počet bodov 2 a Prvostupňové súdy bez zmeny kauzálnej príslušnosti - majú veľmi nízku prioritu, počet bodov 1.

TAB. 2: Civilná zložka – vplyv na rezortné ciele

|  |  |  |  |  |
| --- | --- | --- | --- | --- |
| **Cieľ** | **KPI** | | **Váha (dôležitosť)** | **Body** |
| **Investície na zabezpečenie implementácie reformy súdnej mapy** | Mestské súdy, správne súdy | | vysoká | 6 |
| Sídelné súdy - zväčšené obvody | | stredná | 4 |
| Sídelné súdy - nezväčšené obvody | Súdy so zmenou kauzálnej príslušnosti | nízka | 2 |
| Prvostupňové súdy bez zmeny kauzálnej príslušnosti | veľmi nízka | 1 |

V prípade, že investičné projekty získajú v rámci bodovania prostredníctvom KPI 1 rovnaký počet bodov, pristúpi sa k hodnoteniu projektov na základe KPI 2, ktoré sú definované na základe cieľových technických parametrov modelovej budovy súdu. Cieľom KPI 2 je zabezpečenie dôstojných podmienok pre klientov súdov a pracovníkov justície, ktorý je súčasne aj jedným z hlavných strategických cieľov rezortu. V druhej úrovni KPI sa. investície zoradia podľa týchto parametrov.

**ZVJS**

Postup pri priorizácii cieľových ukazovateľov investičného projektu pre ZVJS v oblasti výstavby, obstarania a rekonštrukcie budov je rovnako ako pre civilnú časť rezortu postavený na prideľovaní jednotlivých bodov podľa dôležitosti. Cieľom sú dôstojné podmienky pre väznené osoby a pre výkon služobných činností personálu ZVJS. Priorita ukazovateľov KPI vychádza z Revidovanej Koncepcie väzenstva Slovenskej republiky na roky 2022 až 2030.

TAB. 3: ZVJS – vplyv na rezortné ciele

|  |  |  |  |
| --- | --- | --- | --- |
| **Cieľ** | **KPI** | **Váha (dôležitosť)** | **Body** |
| **Dôstojné podmienky pre väznené osoby a pre výkon služobných činností personálu ZVJS** | Kapacita väzenských objektov | vysoká | 6 |
| Ubytovacia plocha na 1 väznenú osobu | vysoká | 6 |
| Prevádzkové náklady budov na 1 väznenú osobu (energie, bežná údržba, opravy) | stredná | 4 |
| Priestorové podmienky pre väznené osoby podľa odporúčaní CPT a verejnej ochrankyne práv (ombudsman) | vysoká | 6 |
| Podmienky pre zaobchádzanie s väznenými osobami (priestory a vybavenie pre vzdelávanie väznených osôb, špecializované oddiely, kompenzačné miestnosti, vychádzkové dvorce a výstupné oddiely) | stredná | 4 |
| Podmienky pre zamestnávanie väznených osôb | vysoká | 6 |
| Bezpečnosť väzenských objektov a areálov | vysoká | 6 |
| Podmienky pre ubytovanie personálu ZVJS | stredná | 4 |
| Podmienky pre imobilných - výťah, rampy (CEPEJ) | vysoká | 6 |

#### **KPI pre oblasť IT**

**Civilná časť**

Merateľné ukazovatele KPI pre investičné projekty za oblasť IT sa rozlišujú podľa druhu investície – softvér, digitalizácia a hardvér. Vychádzajú z cieľov budovania a rozvoja kritických a ostatných informačných systémov (ďalej len „IS“) justície, posunu k digitalizácii a zlepšenia materiálno-technického vybavenia v oblasti informatiky.

|  |  |  |  |
| --- | --- | --- | --- |
| TAB. 4: Civil – vplyv na rezortné ciele | | | |
| **Ciele** | **KPI** | **Druh investície** | **Váha (dôležitosť)** |
| **Budovanie a rozvoj strategických IS justície** | Skvalitnenie IT služieb klientom súdov / Zvýšenie komfortu klientov súdov pri podávaní podaní na súd | **SW** | vysoká |
|
|
|
| Zlepšenie podnikateľského prostredia |
|
| Zefektívnenie manažmentu vo vnútri justície |
|
| **Budovanie a rozvoj ostatných IS justície** | Skvalitnenie IT služieb klientom súdov / Zvýšenie komfortu klientov súdov pri podávaní podaní na súd | nízka |
|
|
|
| Zlepšenie podnikateľského prostredia |
|
| Zefektívnenie manažmentu vo vnútri justície |
|
| **Investície do softvéru (napr. licencie)** | Vytvorenie materiálno-technických podmienok pre efektívnu prácu zamestnancov justície | vysoká |
| **Posun k digitalizácií justície** | Digitalizácia listinných dokumentov | **Digitalizácia** | stredná |
| **Investície do materiálno-technického vybavenia v oblasti Informatiky** | Vytvorenie podmienok pre efektívnu prácu zamestnancov justície | **HW** | vysoká |
| Posilnenie využívania telekonferenčných technológií |
|

KPI druhej úrovne (KPI 2) vychádza z katalógu merateľných ukazovateľov MIRRI SR (pre oblasť investícií do IS), z rezortných KPI a očakávaných prínosov IT investícií.

**ZVJS**

Merateľné ukazovatele KPI pre investičné projekty za oblasť IT pre ZVJS sa delia podľa druhu investície na softvér a hardvér. Vychádzajú z cieľov zvýšenia bezpečnosti a monitoringu   
v prostredí sietí a IS zboru a budovania a obmeny zastaraného hardvérového a softvérového

|  |  |  |  |
| --- | --- | --- | --- |
| TAB. 5: ZVJS – vplyv na rezortné ciele | | | |
| **Ciele** | **KPI** | **Druh investície** | **Váha (dôležitosť)** |
| **Zvýšenie bezpečnosti a monitoringu v prostredí sietí a IS zboru** | Realizácia bezpečnostných opatrení vyplývajúcich z platnej legislatívy | **SW** | vysoká |
| **Obmena zastaraného hardvérového a softvérového vybavenia v zbore** | Vek zariadení IKT max 6 rokov (obnova zariadení priebežne podľa ich veku) | **HW** | vysoká |

#### **KPI pre oblasť motorové vozidlá**

Priorizácia cieľových ukazovateľov investícií pre obstaranie motorových vozidiel je v súlade so stanovenými cieľmi:

* bezpečná a efektívna preprava zamestnancov a väznených osôb,
* nákladová úspora, rozvoj elektromobility,
* znižovanie emisií.

TAB. 6: Civil a ZVJS – vplyv na rezortné ciele

|  |  |  |  |  |
| --- | --- | --- | --- | --- |
| **Ciele** | **KPI 1** | **Druh investície** | **Váha (dôležitosť)** | **Body** |
| **Bezpečná a efektívna preprava zamestnancov a väznených osôb** | Životnosť automobilu (Počet najazdených kilometrov) | **Motorové vozidlá** | stredná | 4 |
| Nerentabilita opráv (Náklady na údržbu a opravy) | vysoká | 6 |
| **Nákladová úspora** | Znižovanie výdavkov na PH (Spotreba paliva) | nízka | 2 |
| Nerentabilita opráv (Náklady na údržbu a opravy) | vysoká | 6 |
| **Rozvoj elektromobility - znižovanie emisií** | Znižovanie emisií (Spotreba energie) | stredná | 4 |
| Podiel elektromobilov v celom autoparku | vysoká | 6 |

#### **KPI pre oblasť strojov, prístrojov a zariadení**

Definované ciele :

* Zefektívnenie systému ochrany budovy.
* Zabezpečenie a obmena technológií nevyhnutných na prevádzku.
* Odstraňovanie nedostatkov zistených pri periodických revíziách, odstraňovanie havarijných stavov.
* Zabezpečenie budovania a rozvoja bezpečnostných a komunikačných systémov zboru.
* Vyhovujúce materiálne a technologické vybavenie zdravotníckych zariadení zboru.

TAB. 7: Civil – vplyv na rezortné ciele

|  |  |  |  |  |
| --- | --- | --- | --- | --- |
| **Ciele** | **KPI** | **Druh investicie** | **Váha (doležitosť)** | **Body** |
| **Zefektívnenie systému ochrany budovy** | Náklady na opravy (elektronický zabezpečovací systém, elektrická požiarna signalizácia, kamerový systém, napojenie na pult centrálnej ochrany, detektor kovov, detektor batožiny, vstupy do budovy) | **Stroje, prístroje a zariadenia** | vysoká | 6 |
| **Zabezpečenie a obmena technológií nevyhnutných na prevádzku** | Náklady na opravy (dochádzkový systém, priemyselné vysávače, klimatizácie, regálové systémy, interiérové vybavenie) | nízka | 2 |
| Náklady na opravy (bezbariérové riešenie pohybu po budove) | stredná | 4 |
| **Odstraňovanie nedostatkov zistených pri periodických revíziách, pokiaľ je potrebné financovanie z KV, odstraňovanie havarijných stavov** | Poruchovosť/ technický stav výťahov, kotlov a pod. | vysoká | 6 |

TAB. 8: ZVJS – vplyv na rezortné ciele

|  |  |  |  |  |
| --- | --- | --- | --- | --- |
| **Ciele** | **KPI** | **Druh investicie** | **Váha (doležitosť)** | **Body** |
| **Zabezpečenie budovania a rozvoja bezpečnostných a komunikačných systémov ústavov zboru** | Objektová a personálna bezpečnosť v objektoch zboru | **Stroje, prístroje a zariadenia** | vysoká | 6 |
| **Obmena technológií nevyhnutných na prevádzku väzenských zariadení** | Náklady na opravy (gastrozariadenia, chladiarenske zariadenia a zariadenia práčovní) | stredná | 4 |
| **Vyhovujúce materiálne a technologické vybavenie zdravotníckych zariadení ústavov zboru a Nemocnice pre obvinených a odsúdených** | [Materiálno technické požiadavky na štandardné moderné RTG pracovisko](file:///C:\Users\manuela.balazikova\AppData\Local\Microsoft\Windows\INetCache\Content.MSO\95216680.xlsx#RANGE!A64) | vysoká | 6 |
| Stavebné úpravy zdravotníckych zariadení ZVJS | stredná | 4 |

### **Účel budovy (úroveň kritéria: vysoká – koeficient 5)**

Kritérium účel budovy je viazané na investíciu výstavby, obstarania budovy prípadne jej obnovy/rekonštrukcie a má dve úrovne. Pokiaľ sa projekt týka administratívnej časti budovy súvisiacej s výkonom súdnictva (civil), resp. väzenstva (ZVJS), získa 6 bodov. V prípade ostatnej administratívnej plochy, napr. archívy, sklady atď., projekt získa 3 body.

# Určenie investičných priorít

V súlade s vypracovanou metodikou MS SR vytvorí zoznam investičných projektov zoradený podľa priorít na základe hodnotenia v súlade s pravidlami definovanými v metodike. MS SR môže určiť investičné priority podľa typov investičných projektov, a to najmä v prípadoch, keď nie je možné ich vzájomné porovnanie.

Aktuálne, vychádzajúc predovšetkým z kritérií naliehavosť a splnenia časového míľnika, majú všetky investície POO najvyššiu prioritu.

Výsledkom je aktualizovaný priorizovaný investičný plán MS SR, ktorý je zverejnený na webe MS SR.